ཁྱོད་རང་དགེ་བཤེས་ཡིན་ན་འདྲ།སྤྲུལ་པའི་སྐུ་ཡིན་ན་འདྲ།ཡང་ན་རིན་པོ་ཆེ།དགེ་རྒན།རྒྱལ་ཁབ་ཕྱི་ལོགས་ཡིན་ན་འདྲ།དགོན་པ་ནང་ཡིན་ན་ཡིན།འགའ་ཤས་ང་བདེ་པོ་མི་འདུགཟེར་མཁན་དང་།ངས་གདོན་འདྲེ་མཐོང་།ཡང་ན།ང་ལ་མཐུ་ནག་པོས་གནོད་འདུག་ཞེས་སོགས་ཟེར་མཁན་ཡོང་སྲིད།སྤྲུལ་སྐུ་རྣམས་དང་།བླ་མའི་སྐུ་མདུན་ལ་འདི་འདྲ་ཟེར་མཁན་བྱུང་སྲིད།ང་ན་གི་འདུག།ང་ལ་མཐུ་ནག་པོ་ཕོག་འདུག།ང་ལ་གནོད་པ་སྐྱེལ་འདུག།ངའི་གྲོགས་པ་བདེ་པོ་མི་འདུགསྐྱབས་རོག་བྱེད་ལབ་མཁན་ཡོང་སྲིད།འདིར་དམིགས་བསལ་གྱི་བཀའ་བསྒོ་ཟེར་བའི་ཆོ་ག་ཡོད་རེད།རྡོ་རྗེ་རྣལ་འབྱོར་མའི་བཀའ་བསྒོ་དང་དཔལ་རྡོ་རྗེ་འཇིགས་བྱེད་ཀྱི་བཀའ་བསྒོའི་ཆོ་ག་ཡོད་རེད།ཆོ་ག་དེས་གདོན་འདྲེ་བཀག་པར་དང་གནོད་པ་དང་མཐུ་བཀག་པར་སོགས་བྱེད་ཀྱིན་རེད།ཆོ་ག་དེ་ཆོས་ལུགས་དང་ཆོས་རྒྱུད་ཚང་མ་ལ་ཡོད་རེད།